“หุ้นเอเชีย” เปิดผันผวน กังวล “จีน” กลับมาล็อกดาวน์ หลังผู้ติดเชื้อโควิดพุ่ง
“ตลาดหุ้นเอเชีย” เปิดผันผวน กังวลจีนกลับมาล็อกดาวน์เป็นเวลา 5 วัน และโจวประกาศปูพรมตรวจหาเชื้อครั้งใหญ่ หลังยอดผู้ติดเชื้อโควิด-19 ในจีนเพิ่มขึ้นอย่างต่อเนื่อง
“ตลาดหุ้นเอเชีย” เปิดผันผวน กังวลจีนกลับมาล็อกดาวน์เป็นเวลา 5 วัน และโจวประกาศปูพรมตรวจหาเชื้อครั้งใหญ่ หลังยอดผู้ติดเชื้อโควิด-19 ในจีนเพิ่มขึ้นอย่างต่อเนื่อง
25 พ.ย. 2565

ผู้สื่อข่าวรายงานว่า ตลาดหุ้นเอเชียเปิดผสมผสานในวันนี้ ขณะที่นักลงทุนประเมินข้อมูลเศรษฐกิจในภูมิภาค รวมถึงดัชนีราคาผู้บริโภค (CPI) ของกรุงโตเกียว และผลิตภัณฑ์มวลรวมภายในประเทศ (GDP) ขั้นสุดท้ายของสิงคโปร์ ส่วนตลาดเงินสหรัฐปิดเนื่องในวันขอบคุณพระเจ้าเมื่อวานนี้ (24 พ.ย.65) และจะปิดเร็วกว่าปกติในวันนี้ (25 พ.ย.65) ตามเวลาท้องถิ่น
ดัชนี NIKKEI 225 ตลาดหุ้นญี่ปุ่นเปิดวันนี้ที่ 28,398.77 จุด เพิ่มขึ้น 15.68 จุด หรือ +0.06% ก่อนพลิกสู่แดนลบในเวลา 15 นาทีต่อมา โดยปรับตัวลง 80.31 จุด หรือ 0.28% สู่ระดับ 28,302.78 จุด, ดัชนี HSI ตลาดหุ้นฮ่องกงเปิดวันนี้ที่ 17,673.20 จุด เพิ่มขึ้น 12.30 จุด หรือ +0.07% และดัชนี SSE Composite ตลาดหุ้นจีนเปิดวันนี้ที่ 3,085.46 จุด ลดลง 3.85 จุด หรือ -0.12%
สำหรับยอดผู้ติดเชื้อโควิด-19 ในจีนเพิ่มขึ้นอย่างต่อเนื่องในวันพฤหัสบดี โดยเมืองเจิ้งโจวประกาศปูพรมตรวจหาเชื้อครั้งใหญ่ หลังจากเกิดเหตุประท้วงที่โรงงานฟ็อกซ์คอนน์ในเมืองดังกล่าว และทางการสั่งล็อกดาวน์เมืองเป็นเวลา 5 วัน
ขณะที่หุ้นมาเลเซียปิดพุ่งขึ้นกว่า 4% เมื่อวานนี้ ซึ่งเป็นระดับสูงสุดในรอบกว่า 2 เดือน หลังนายอันวาร์ อับราฮิมเข้าพิธีสาบานตนรับตำแหน่งนายกรัฐมนตรีคนที่ 10 ของมาเลเซีย